
UVOD 


Svi mi znamo i predobro kako se svuda oko nas <“ 
događaju neprekidne promjene. Gdje se još jučer 
zelenila šuma — danas je to njiva zasijana žitom. 
Prije neprohodna močvara puna bujnog ptičjeg. svi- 
jeta —— danas joj nema ni traga. Pa sjećate se samo 
pričanja naših očeva i djedova o našem gradu i selu 
i životu u njemu. Upravo neuporedivo s današnjicom. 
A prije petsto, hiljadu, deset hiljada, sto hiljada go- 


dina i više? 

Možemo li zamisliti ondašnji život? 

Sigurno ne bismo mogli, kada ne bi imali tragove 
i ostatke iz onog vremena. A mi.ih imamo i kao što 
znamo to su fosili — okamine — okamenjeni ostaci 
biljaka i životinja u taložnom kamenju što tvori ze 
maljsku koru. Silno vremensko razdoblje je prošlo 
od onog vremena kada su ti fosili bili živi organizmi. 
Njihovu starost možemo odrediti tek približno, što 
je i razumljivo. Apsolutnu starost izraženu godinama 
nemoguće je tačno odrediti, mada su to mnogi geo- 
lozi na razne načine pokušavali i kod toga došli do 
najoprečnijih rezultata. 

Dok jedni smatraju da je od pojave prvog čovjeka 
prošlo oko 7.000 godina, drugi su došli i do toga da 
se to dogodilo prije 50 milijuna godina. Moguće je 
prema tome tačno odrediti tek da li je nešto, bilo 
fosil, bilo kamenje, starije ili mlađe od drugoga. Pre- 
ma tome ono što sigurno znamo je činjenica da se je 
već davno, 7 velikih dugotrajnih geoloških perioda 


2 


prije pojave čovjeka, pojavila prva ptica. A baš o 
onom vremenu, u kojem nalazimo tragove prvih ptica, 
treba nešto reći, jer je ono bilo jedno od najzanimlji- 
Vijih i najčudnovatijih doba u povijesti naše zemlje. 


Nije onda bilo naših blagih listopadnih šuma. Bilo 
je šuma i prašuma i to golemih razmjera, “ali su se 
sastojale od crnogoričnog drveća, od raznih drvolikih 
paprati, preslica i češernih palma, koje su morale 
davati poseban izgled kraju. Doba o kojem ovdje go- 
vorimo, koje se zove jura, usto je i doba golemih 
upravo neshvatljivo velikih i biljojedih i krvoločnih 
guštera. Toliko česte priče o zmajevima u našem na- 
rodu, kao i kod drugih naroda, izgleda da vuku ko- 
rijen u onim strašnim čudovištima, dugačkim često 
puta i preko 20, 30 metara, a visokim i preko deset 
metara. Ono je bilo njihovo zlatno doba. 


U daljnjim slojevima, bližima sadašnjici, susreće 
mo ih sve rjeđe. Isto tako posebnu davno izumrlu 
skupinu životinja predstavljali su leteći gušteri, koji 
su bili na različite načine prilagođeni letenju, u ne- 
kim slučajevima već na način ptica, na pr. kod nekih 
su već kosti bile ispunjene zrakom, kosti glave srasle, 
zubi kržljaviji itd. Ti nalazi kao i činjenica da ptice 
kao i gušteri imaju na zatiljku samo jedno zglobno 
puce i da ptičji zameci kroz stanoviti period razvoja 
nalikuju po obliku i organizaciji zamecima guštera 


govorili su nam a srodnosti tih dviju različitih grupa š 


životinja već i prije. 

Ali svejedno, svjetlo u odgonetavanju porijekla 
ptica donijeli su tek nalazi ostataka nekih posve neo- 
bičnih ptica, nazvanih prapticama (na pr. Archaeop- 
teryx) u drugoj polovici 19. stoljeća. Veliko je bilo 
iznenađenje među učenjacima kada su prvi puta mogli 
promatrati fosil nađen u jednom kamenolomu u Ba- 
varskoj. Vidjeli su očigledno pticu pokrivenu perjem, 
ali pticu zubatog kljuna, dugačkog gušterolikog repa, 

slobodnih prstiju na krilima s pandžama, veliku po- 
put svrake. Danas postoje 3 fosila ovakve ptice koji 
se čuvaju po raznim muzejima i koji nam nesumnjivo 
govore o zajedničkom porijeklu i guštera i ptica od 
zajedničkih predaka. Prije ovih nalaza smatralo se 
da su najprimitivnije ptice trkačice (noj, emu i dr.) 
zakržljalih krila, bez izbočene kobilice naprsnoj kosti 
i s još nekim primitivnim gušterima sličnim (osebina- 
ma u građi tijela. Ali nakon_št6 se ustanovilo da su 
praptice bile pravi letači,-a usto mnogo sličnije guš- 
terima od na Pr. nojeva, bila je ta pretpostavka na- 
puštena pa se sada uzima da su ovu sposobnost lete- 
nja te ptice naknadno izgubile, asnjomeu vezi i ko- 
bilicu koja podržava letno mišičje, /x dijelom i sama 
krila. Do gubitka ovih osebina:morglo je svakako doći 
već odavno, jer nalaz bliz praptici predočuje baš jed- 
na ptica — plivačica i ronilica — visoka 1 m, koja 


nije mogla letjeti (Hesperornis), 


Nakon ovih nalaza daljnji razvoj ptica nije saču- 
van direktnim ostacima, jer već u slijedećim geološ- 
kim razdobljima žive mnogi još danas postojeći ro- 
dovi ptica. Oni su bili zastupani tek drugim vrstama. 
U predzadnjem razdoblju tercijara, u miocenu, raščla- 
njenje ptica gotovo je dovršeno. Nalazimo samo još 
malo izumrlih vrsta va nikakvih interesantnijih prelaz 
nih oblika. Dan&s “važe kao najprimitivnije ptice plje- 
nori, gnjurci, zovoji, vranci — koji su već u davna 
geološka doba imali svoje predstavnike. Ti su, na- 
ravno, davno već izumrli. Naprotiv najsavršenije pti- 
ce, pjevice, imale su kao najprimitivnije oblike slične 
djetlovima. I danas smatramo upravo zebovke, a među 
njima naše vrapce, kao ptice na najvišem stupnju 
razvoja. 


PTICA I ČOVJEK NEKADA 


U pradavna vremena ljudi su mogli lutati danima 
i danima, a da osim divljih životinja ne sretnu dru- 

gog čovjeka. Kako nije bilo: današnje civilizacije i 
njenih sredstava za olakšavanje ljudskog života, ćov- 
jek je bio prepušten sam sebi. Skloništa je nalazio po 
špiljama, a hranio se plodovima i korijenjem. Prisi- 
ljen da živi u prirodi, nužno je budnim okom proma- 
trao oko sebe i ubrzo stao da nasljeđuje primjer koji 
mu je ona davala. Vidio je da u prirodi jedno živi od 
drugoga, slabije da služi kao hrana jačemu, a da bi 
se jači domogao slabijega, morao je posjedovati sta- 
novitu lovačku vještinu. Morao se služiti bilo zasje- 
dom iz koje bi navalio na žrtvu, bilo brzinom kojom 
bi je dostigao. A. onda je slijedila upotreba oružja — 
zubi, kljuna, pandža — kojima bi plijen zgrabio, za- 
držao, usmrtio i rastrgao. Slijedeći te primjere čov- 
jek je nadošao na to da meso odlično može da obo- 
gati oskudni njegov jelovnik. Samo ga se trebalo 
dokopati. Zato se služio sigurno najprije najprimitiv- 
nijim sredstvima (pomažući se lukavstvom), kopa- 
jući lovne jame na putevima kojima je divljač redov- 
no prilazila k vodi. Kada bi se u tim jamama štogod 
ulovilo, zatukao bi to kamenjem, kasnije toljagama, 
a zatim izvukao, oštrim kamenjem ogulio i rastrgao 
i jeo. Kraj toga je čovjek brzo naučio šta je dobro za 
jeloiu prvom redu koje se životinje lako i bez opas- 
nosti daju uloviti. Tako je sigurno već rano naučio 
da lovi razne kokoške i jede njihovo meso i jaja, gdje 
bi ih samo nalazio. Sigurno je baš kvaliteta njihova 
mesa i jaja, a usto i bezopasnost lova, dovela do pri- 
pitomljavanja kokošiju, danas najpoznatijeg predstav- 
nika domaće peradi. Kada se je to zbilo i na koji 
način, nije nam nigdje sačuvano ni u usmenoj ni u 
pismenoj predaji. Jedino već u najstarijim djelima 
nalazimo vijesti o kokošima, po kojima se vidi da je 
to bila već u ono doba dobro poznata domaća živo- 
tinja. Vremenom je čovjek pripitomio i ostale njemu 
korisne ptičje vrste, potrebne za hranu (purana, gus- 
ke, patke). 

Ali do pripitomljavanja je vjerojatno došlo tek 
nakon što je čovjek od svog nestalnog lovačkog pa i 

nomadskog stočarskog života prešao na sjedilački ži- 
vot. Tada kada je žitom zasijao prvu oranicu, stao 
je na ptice gledati i s još jednog gledišta, naime da 
li su one štetne ili korisne životinje. Vjerojatno je po- 
najprije registrirao štetu koju su mu neke nanosile. 
Tako da je ovakve već rano stao progoniti. Dok je 
neke korisne, pogotovo udomljene, štitio, ostale bi ne- 
milosrdno, i često i posve pogrešno, proganjao. Kod 
toga ga je često puta privlačilo lijepo šarenilo ptičjeg 
perja, kojim se volio kititi. U želji da sačuva naročito 
lijepe ptice, mora da je već vrlo rano nadošao i na 
umjetnost prepariranja, jer već početkom 16. stoljeća 
prilikom učestalih putovanja u Novi svijet, Evroplja- 
ni na pr. kod Molučkih primitivnih urođenika nalaze 
tamo davno uobičajene preparate ptica rajčica. Evro- 
pejcima, koji tada još nisu razumjevali način konzei 
viranja, jer izgleda da se je taj tek u vezi s tim pre- 
paratima rajčica počeo u Evropi razvijati omogučava- 
jući stvaranje prvih zbirki i muzeja, gledali su u čudu 
ove svlakove ptica predivnog šarenog perja, ili ptica 
čija koža nije pokrivala ni meso ni kosti, pače ptica 
bez nogu (koje su urođenici običavali odrezati). Sto- 
ga nije čudo da kod jednog pisca iz 1552. godine na- 
lazimo izraženo mišljenje, da te ptice mora da žive 
od rose i cvjeća drveća, da nikada ne silaze na zemlju 
(kada nemaju noge) i da nikada ne istrunu. Stoga 
su i dobile ime rajske ptice ili rajčice. 

Od svih ptica posebnu je ulogu kroz cijeli historij- 
ski period imao soko počam već od starih Egipćana 
(5.000 god. prije n.e.) koji su ga neobično cijenili pri- 
davajući mu božansku moć, držeći ga živoga i njegu- 
jući posebnom pažnjom na svetim mjestima. Nakon 
uginuća balzamirali bi ga, kao i svoje vladare fara- 
one, i sahranjivali zajedno s njima na najsvetijem 
sedmom prostoru faraonskih grobnica piramida kao 
pratioca i zaštitnika kraljevskih mumija. Nakon ot- 
krića tih grobnica prilikom odmatanja mumija, od- 

motane su i četiri vrste još i danas živućih vrsta 
sokolova, od kojih se ni u čemu ne razlikuju. Ovo 
držanje divljih ptica u kavezu datira, kako vidimo, 
već odavna. Jer čovjek i njegove osebine nisu se izmi- 
jenile. I kao što danas mnoga mladež voli da pljačka 
gnijezda raznih ptica, pa tako i gnijezda grabilica, 
činila je to i nekada. 

Možemo stoga uzeti da je i do upotrebe sokolova 
i drugih grabilica za lov došlo više manje pukim slu; 
čajem, možda na način koji se desio nedavno u nekom 
njemačkom gradu. Kada se tamo neki lovac vraćao 
iz lova, ponio je svojoj djeci iz gnijezda ispalog mla. 
dog sokolića, koji se kasnije tako pripitomio, da se, 
živeći inače potpuno slobodno, spuštao njima na ra 
mena prilikom šetnji. S toga mjesta je rado napadao 
vrapce, koji bi sjedili na krovu, A od ovog nenamjer- 
nog lova na vrapce pa do pravog sokolarenja, kod 
kojega čovjek lovi pomoću uvježbanih sokolova i dru- 
gih ptica grabilica, samo je jedan korak. Kako u dav- 
na vremena nije bilo pušaka, morao je interes lovaca 
za ovakav način lova biti kudikamo veći nego li je 
danas. Stoga i susrećemo danas ovaj način lova sa 
čuvan kod primitivnijih naroda. Od njih se prenio 
ponovno kao sport na civilizirane narode (na pr. 
Austriju i Njemačku) gdje se u zadnje vrijeme sve 
više propagira. 

Dakle, čovjek je već vrlo rano zamijetio ptice, raz- 
vrstao ih na lovnu divljač, pripitomio one vrste koje 
može uzgajati sebi za hranu, njegovao nadalje druge 
koji mu služe kod lova. Ali i šarenilo perja i predivni 
pjev nekih potakao ga je da ih već vrlo rano (na pr. 
na kineskim carskim dvorovima najstarijih dinastija) 
drži u kavezima isključivo sebi za zabavu i užitak. 
O tom svjedoče već najstariji nalazi slikarstva, ki- 
parstva, stare srednjovjekovne tapete itd. Osim toga 
uočen je i njihov odnos prema radu čovjekovih ruku, 
osobito u vezi s obrađenim poljoprivrednim kultura- 

ma, na ribnjacima i mrijestilištima, kasnije u vezi 
sa samom lovnom divljači, tako da je čovjek i s te 
strane stao zahvaćati u njihovo brojčano stanje. Jasno 
da su s time pogotovo u najranije i najgušće naselje- 
nim krajevima (na pr. nekadašnjeg Rimskog carstva) . 
uporedo s potiskivanjem šuma, a neumjerenim lovom, 
potisnute mnoge lovne životinje i ptice. Sve je to 
utjecalo na razvoj prirode koja je u tim predjelima 
doživila velikih promjena i poremećenja, čije poslje- 
dice mnogi evropski narodi dandanas gorko osjećaju. 
Kamo sreće da imamo više ovakovih tihih nedirnutih 
predjela u kojima se život još nesmetano odvija i u 
kojima možemo još danima lutati ne susrećući ni 
šumske pile, ni drvosječe, uopće niti čovjeka! Takvi 
predjeli postaju sve rjeđi na zemlji, a jer predočuju 
oaze u moru promijenjene, a često puta i potpuno 
uništene prirode, ujedno su i rezervati za mnoge i 
mnoge životinjske vrste, 


PTICA I ČOVJEK DANAS 


Lovac pođe, na primjer, u lov na tetrijeba gluhana 
(Tetrao urogallus) na Risnjak. Sjetit će se da je čitao 
kako ta ptica voli piramidalne uzvisine — bregove — 
obrasle bukovom šumom, ali ne pregustom te tu i 
tamo pomiješanu jelom. Sjetit će se da već po izgledu 
bukovih stabala na tim mjestima možemo zaključi- 
vati o tome da li su ona prikladna za tetrijebovo 
pjevalište, jer on voli onakve bukve čije dugačke do- 
nje grane (još gole u to vrijeme) poput ispruženih 
ruku strše vodoravno ili nešto sagnuto prema dolje. 
Ako usto na tim mjestima (na oko 1000 m nadmorske 
visine) vlada mir nenarušavan od strane čovjeka, po-. 
stoje ujedno svi preduvjeti za njegovo dolaženje. Ova 
činjenica daje nam misliti. Dakle, ne možemo naći 
tetrijeba bilo gdje. Mada je on inače vrlo rasprostra- 
njena ptica koja živi i u Evropi i u Aziji i to pretežno 

u sjevernijim predjelima, osim Alpa i naših planina 
gdje se spušta najjužnije (i do 42" sjeverne širine na 
Šari), preostaju vrlo mnogi predjeli na zemlji bez 
te ptice. Dapače i u području njegovog dolaženja bira 
on, kako smo gore rekli, i opet posebna staništa — 
biotope. 


Takav slučaj nije nipošto jedinstven. Zar smo 
možda u šumama Risnjaka našli našeg vrapca poku- 
ćara ili rodu bijelu? Jasno da nismo. Svaka ptičja 
vrsta ima svoj životni prostor — areal — u kojem 
je ali opet u njoj posve odgovarajućim biotopima ras- 
prostranjena. To je i razlog što je naš lovac prilikom 
penjanja na Risnjak susretao sve raznolikije vrste. 
Dok je sasvim dolje u dolini Kupe na kojih 250 m 
visine na pr. slušao sićušno kliktanje djetla malog, 
kojega je na oko 600 m zamijenio vijoglav mravar, 


da sto metara više zafićuka žuna siva, na kojih 1100 -, 


metara najčešći je bio djetao veliki. Sto metara više 
u crnogoričnim šumama visinskog predjela bio je 
ushićen promatranjem rijetkog djetla troprstog. Na 
otprilike istoj visini, ali u pojasu bukove šume, su- 
srelao se po prvi puta s djetlom bjelohrptenim. Nje- 
mu se ovdje i u predjelu mješovitih šuma pridružuje 
redovno i mravozub crni, najveća naša žuna. Dakle, 
od sveukupno 10 vrsta žuna i djetlova, koji žive u na- 
šoj zemlji, susreo je toga dana idući od podnožja 
prema vrhu Risnjaka 7 vrsta. 

Kada bismo rasprostranjenje ovih sedam vrsta žu- 
na uspoređivali na geografskim kartama, vidjeli bi- 
smo da areal nijedne nije potpuno jednak arealu koje 
druge žune, premda su to sve međusobno vrlo srodne 
vrste. Iz tog proizlazi velika raznolikost u rasprostra- 
“njenju ptičjih vrsta na našoj zemlji. 

Kada bi nam bilo moguće da našu zemlju pro- 
krstarimo uzduž i poprijeko, a da kod toga prođemo 
pješice kroz najrazličitije predjele najraznolikijih šu- 
ma, šikara, čistina — vidjeli bi uvijek druge, uvijek 

nove ii nove ptičje vrste. Mada u zadnje vrijeme po 
stoji, naročito u Americi, hobby, običaj mnogih koji 


“vole ptice, da putuju kroz što više raznolikih zemalja 


u toku jedne godine sa željom da se susretnu sa što 
većim brojem ptičjih vrsta, da te promatraju, vlasti- 
tim očima takmičući se što više u tome tko će nad. 
mašiti u broju promatranih vrsta, dosada je bio re- 
kordan broj preko 400 vrsta promatranih jedne je 
dine godine. To bi otprilike bio broj ptičjih vrsta koje 
dolaze i mogu da dođu u našoj državi. Broj gnjezda- 
rica, zavičajnih ptica, je dakako manji (oko 250). A 
sve to je tek dio svega onog mnoštva raznih ptičjih 
vrsta koje postoje. 

Moramo naime znati da danas živi otprilike na 
zemlji oko 8.600 ptičjih vrsta. A te su vrlo različito 
rasprostranjene. Najviše srodnosti po sastavu ptičjega 
svijeta pokazuju otprilike isti klimatski pojasevi Evro- 
pe i Azije. Često im se pridružuju predjeli Sjeverne 
Amerike kao i predjeli Afrike. Australija je već ri- 
jetko povezana srodnim vrstama sa Starim svijetom 
(Evropom, Azijom i Afrikom) na pr. po lunji crnka. 
stoj (Milvus migrans) ili Stari svijet s Južnom. Ame 
rikom po eji strnjarici (Circus cyaneus). Ptičji svi- 
jet je uglavnom raspoređen na zemlji u 4 oblasti 
(carstva), koje se opet granaju u regije, provincije 1 
distrikte. Te 4 oblasti zovemo: Neogea (Južna i Sred. 
nja Amerika do južne granice USA, 2500 vrsta), Arkto- 
gea (gotovo čitavi preostali dio, Sjeverna Amerika, 
Evropa, Azija, Afrika s Mađagaskarom, oko 4000 
vrsta), Notogea (Australija s. otočjem, 1800 vrsta) i 
Antarktis, te međuoblast Arkto-Notogea s preostalim 
vrstama. : 

Ono što je čovjeka od davnih vremena povezivalo 
s pticama, nastavlja se i u naše vrijeme, ali dakako 
pod nešto izmijenjenim oblikom. Gledajući sa svog 
ličnog stanovišta čovjek je nesvjesno podijelio ptice 
u korisne, štetne i indiferentne i prema tome uredio 
svoj odnos i postupke prema njima. Kasnije ćemo 

vidjeti kako ova podjela danas ni u kom slučaju ne 
može više zadovoljavati. 


Onim trenutkom kada je čovjek stao pripitomlja- 
vati životinje, stao je za njih osjećati. Najprije je 
pripitomio kokoši (negdje za brončane dobe) od ko- 
jih je tokom dugog perioda uspio neprestanim odabi- 
ranjem uzgojiti razne rase. 


Odavna uzgaja i guske, koje potječu od guske 
divlje (Anser anser) koja još i danas živi divlja u Sje- 
vernoj Evropi i Aziji, pa i kod nas. Purana smo “1 
Evropu prenijeli iz Sjeverne Amerike oko 1550. godi 
ne, dok patka spada među ptice, koje je čovjek zad- 
nje pripitomio. Svakako udomaćenjem kokoši, pura- 
na, gusaka i pataka, čovjek je sebi osigurao i još 
uvijek. osigurava jedan dio potrebne mesne hrane. 

Od davnih vremena poznat je golub kao pitoma 
ptica u Evropi, Aziji d Sjevernoj Africi. Već nakon 
Homera ušao je grčku povijest. Za njegova pretka 
uzimamo danas goluba divljeg bijele trtice, ali ne 
znamo sigurno ne radi li se možda o križanju s još 
kojim oblikom. Križanjem primjeraka raznih osebina 
uzgojeni su danas golubovi u najrazličitijim rasama, 
U zadnje vrijeme se oni drže mnogo u sportske svrlie. 
U Belgiji i Italiji na pr., ali i drugdje pa i kod nas, 
postoji neobično razvijen smisao za uzgoj golubova 
osobito listonoša, tako da te zemlje imaju vrlo mno- 
go uzgajatelja — golubara. Oni priređuju povremena 
takmičenja kojim prilikama određuju i nagrađuju 
najbolje primjerke, a to su oni koji u najkraće vri 
jeme prelete najveće udaljenosti i vrate se u svoj 
golubinjak. Legla ovakovih primjeraka naročito se 
cijene. Prilikom tih takmičenja mnogi golubovi zalu- 
taju i odlutaju vrlo daleko, pa ovdje leži uzrok čestim 
nalazima stranih golubova u našoj državi. Zbog evi. 
dencije mladi se golubovi već zarana prstenuju kod 
čega im se stavlja oko noge lagan aluminijski prsten 
s oznakom države, godine rođenja te rednim brojem 

uzgajatelja. Ovakav prsten izgleda na pr. ovako: 
150561 ITALIA-62. Uz taj prsten (koji se ne da kasnije, 
kada ptica odraste, skinuti) često nose golubovi još 


. jedan (gumeni ili aluminijski prsien) s registracijom 


dotičnog golubarskog kluba i početnim slovima uzga 
jatelja. 

Spomenuli smo već davni običaj držanja ptica u 
kavezima (na pr. u Kini), a taj je običaj i danas ra- 
širen. Kod toga se većinom radi o malim pticama pje- 
vicama, e je i grlicama, U vine maljevi ija no- 


OPERNE 


tanja. Kod svih načina gotovo se uvijek upotreblja- 
vaju vapci — ptice, pripadnice one vrste, čije pri 
mjerke želimo uhvatiti, a koje su već ranije uhvaćene 
i posebnim postupkom naročito pogodne da svojim 
intenzivnim glasanjem privlače još divlja jata. Osim 
na te ptice bio je ljepkarenjem — lovom na ljepak. 
Taj se ljepak dobiva od bobica nekih poluparazitskih 
biljaka na raznim vrstama drveća. Naročiti majstori 
za taj lov su južnjaci, Španjolci, Francuzi te naročito 
Talijani, a od ovih posljednjih prešao je taj običaj i 
na naše obalno područje. 

Osobito su taj običaj prihvatili u Dalmaciji, gdje 
lov ljepkom na ptice važi već kao nasljedna strast 
koja prelazi od oca na sina. Nažalost glavna svrha 
takvog lova proizlazi iz gurmanskih razloga (jer ne 
možemo kazati da glad u normalnim prilikama sili 
čovjeka da se laća tako malih objekata za svoju is- 
hranu), zbog uporabe stotina i stotina sitnih ptičica 
za rižota, brodetta i druga jela. Preostali dio, ako 
nisu ženke (koje se da ih ne moraju čistiti od ljepka) 
odmah ubijaju, drže po kavezima, često gusto zbijene 
pod nehigijenskim prilikama, dijelom za prodaju, a 


. dijelom izvrgavajući one namijenjene službi vabljenja 


često raznim mučenjima. Drže se mjesecima u mraku, 
da bi u doba lova, a to je oktobar, naročito intenzivno 
vabile, pale im se u istu svrhu oči itd. Kada još pri 

roda nije bila toliko promijenjena i uništena, kao 
možda ranije u prošlom stoljeću, mogao se taj obi- 
čaj trpiti. 

Danas se međutim sve države najodlučnije bore 
protiv tog običaja. I usprkos tome kao crna ljaga na 
savjesti evropskih naroda leži još uvijek, reklo bi se, 
neiskorjenjiv običaj naročito u Italiji. Italija i dalje 
ne poštuje međunarodne nagodbe u vezi toga proble- 
ma i u toj se državi ta vrst »lova« i danas najmasov- 
nije odvija. Kod pripadnika raznih udruženja za zu 
štitu ptica, koja u svakoj državi imaju svoje posebne 
ogranke, na svakom kontinentu ujedinjene u pojedine 
sekcije, dovelo je to čak do mnogih revoltnih mjera. 
Među njima je svakako zanimljiva ona, da mnogi i 
mnogi od njih neće da ljetuju iz tog razloga u Italiji, 
kako bi na taj način manifestirali svoj protest. 


' 


Kod nas je običaj hvatanja ptica pjevica na žalost 
razvijen i odviše. Mada su ove ptice prema našim 
zakonima o lovu zakonski zaštićene, u praksi taj se 
lov još na mnogo mjesta nesmetano odvija. Isto su 
tako zračne puške najčešće uperene baš u ptice pje: 
vice koje moraju, hoćeš nećeš, služiti omladini za 
zabavu i vježbu u strijeljanju. 


UZGOJ PTICA 
Evo ovako, na različite načine, prilazi čovjek pti- 
cama. . 

S jedne strane ih je od pamtivijeka privlačio u 
svoju blizinu, i to one koje će mu koristiti, s druge 
strane stale su ptice same slijediti čovjeka i koristiti 
se njegovim djelovanjem. Napustivši pećine čovjek je 
stao krčiti šume i stvarati svoja naselja. A to su sve 
važni faktori približavanju ptica čovjeku, jer su se 
na primjer uz obrađena polja naselile mnoge ptice 
. prirodnih čistina kao i otvorenih terena, kao ševe, 

eje, vivci, velika i mala droplja, prepelica, vrane, 
svrake itd. Uz posječene šume po grmovima zauzele 
su mjesta mnoge vrste sunčanih grmovitih biotopa, 
kao svračak rusi, strnadice, batić, grmuše. 


Na zadnje počele su ptice stavljati svoja gnijezda 
na same ljudske nastambe. Kao najtipičniju vrstu 
nalazimo ovdje lastavicu. Lastavica pokućarka (Hi- 
rundo rustica), možemo reći, potpuno se prilagodila 
čovjeku, te je samo jedan slučaj poznat iz literature, 
da je gnijezdila izvan kuća u prirodnom staništu. Naš 
vrabac pokućar (Passer domesticus) gotovo pretežno 
gnijezdi na kućama, ali, a to je rijetko, nalazimo nje- 
gova neuredna gnijezda i po šumarcima. Njegov srod- 
nik, vrabac poljski (Passer montanus) na pr. još uvi- 
jek dosta često gnijezdi u jakim populacijama osim 
na kućama i u nizinskim vrbovim i hrastovim šuma- 
ma. Piljak kosirić (Delichon urbica), koji u pravim 
kolonijama živi po gradovima, dolazi i na stijenama 
(na pr. na Plitvičkim jezerima, u Paklenici), što važi 
i za čiopu crnu (Apus apus), tu najkarakterističniju 
vrstu naših primorskih gradova. Čavku zlogodnjaču 
(Coloeus monedula) nalazimo često još po stijenama 
(na pr. u dolini Mirne u Istri), ali je usto jedna od 
najraširenijih domaćih ptica u Makedoniji i Srbiji, 


gdje uz grlicu kumru nastava tavane kuća. Vjetruša 


klikavka (Falco tinnunculus), gnjezdarica stijena i 
pećina, sve više ulazi u gradove gdje zauzima tornjeve 
i zvonike te potkrovlja visokih kuća, 


Dakle, kod ptica očigledno postoji sklonost adap- ' 
taciji čovjeku i novim. prilikama. To važi osobito za 
kosa crnog (Turdus merula), kod kojega je došlo do 
razvoja dviju populacija — plašljive šumske koja 
redovito seli i polupitome gradske koja i zimi nalazi 
dovoljno hrane oko kuća. 

Važnu ulogu u privlačenju ptica u gradove vrše 
vrtovi, parkovi, aleje i groblja, osobito u gusto nase- 
ljenim krajevima, gdje se vrši gusta koncentracija 


15 


ptica. To je osobito poznato za parkove u Vojvodini 
u kojoj su prirodni biotopi u velikoj većini potisnuti. 
Ondje-je na pr. u nestašici pogodnog grmlja i svračak 
rusi (Lanius collurio) jednom zgodom napravio gni- 
jezdo na tlu. Za približavanje ptica čovjeku i njego- 
vim naseljima od presudne je važnosti stav čovjekov. 

U onim zemljama, gdje je zaštita ptica već dublje 
ukorijenjena, a čovjekov postupak obazriv i human, 
ptice su i pitomije i često smještaju svoja gnijezda 
na posve neobičnim mjestima. Takav je slučaj s na 
cionalnom pticom Engleske, čučkom  crvendaćem 
(Enithacus rubecula). U jednom je slučaju ušao u stan 
i napravio gnijezdo u sobi na polici s knjigama, gdje 
je uspješno othranio mlade, a vlasnici stana su radi 
njega cijelo vrijeme držali prozor sobe otvoren. Ili 
drugi slučaj gdje je drugi par izlegao mlade u trak- 
toru, koji je stajao u nekom skladištu i na kojem je 
cijelo vrijeme othranjivanja mladih stajala tabla s 
upozorenjem da se traktor ne smije dirati radi jedne 
porodice crvendaća. Ovakav postupak omogućuje raz- 
nim inače divljim i plahim pticama ulaz u gradove 
(pa su poznati slučajevi gniježđenja na pr. plašljivog 
goluba dupljaša, drozda imelaša i drugih). 

Kako se oko naselja šume intenzivnije iskorišta- 
vaju, nestaju u njima stara stabla tako potrebna za 
dupljašice. Umjesto njih često se razvijaju voćnjaci 
u kojima stabla voćaka doživljavaju veliku starost, 
a jer se uređuju, režu grane, stvaraju se duplja, tako 
da takvi stani voćnjaci služe kao idealna gnjezdilišta 
mnogim dupljašicama, Poznat je slučaj starih voćnja- 
ka u Gornjem Međimurju, naročito bogatih pticama, 
u kojima je nađeno na, gniježđenju 15 različitih vrsta 
često i po 3 vrste na istom stablu jabuke (sjenice, 
djetlovi, čvorci, crvenrepke, muharice, zlatovrane, pu- 
pavci itd.). 


“Pored držanja ptica pjevica u kavezima, danas je 


sve češći umjetni uzgoj lovne divljači, dakako u pr-- 

pa 


vom redu fazana. U tu svrhu postoji već čitav sistem 
rada i postupaka koji bazira na sve brojnijim i bo- 
ljim iskustvima uzgajatelja. Uzgoj i držanje u volije- 
rama vrše baš lovci i lovačka udruženja vlastitim 
sredstvima. Ali danas se ne zadovoljava samo uzgo- 
jem na pr. fazana u svrhu povećanja broja te divljači, 
već se pokušava umjetni uzgoj kako trčaka skvržulja 
tako i jarebica kamenjarki. A nismo daleko od namisli 
da se ogledamo i u uzgoju preostale pernate divljači. 
Sve češći su i radovi oko uvažanja tuđe lovne divljači 
i njihovog uzgoja te puštanja u naša lovišta, 


Po mom mišljenju trebalo bi kraj toga bezuvjetno 
pripaziti na to da se uvijek ti prvi pokušaji u nekom 
području registriraju da bi se kasnije znalo porijeklo 
pojedinih ptica stranih u domaćoj ornitofauni. Jer 
valja uvijek imati na umu da svaki kraj ima svoje 
specifične životne prilike koje odgovaraju stanovi- 
tim životinjama, ovdje specijalno pticama. Ako pri- 
rodna ravnoteža, koja je preduvjet normalnog stanja 
u prirodi, još nije narušena, tada svaka vrsta ima 
i svojeg neprijatelja koji je drži uglavnom uvijek u 
podjednakom broju, A to je i nužno kako ne bi došlo 
do prehvaćanja jedne vrste, koja onda lako može po- 
stati prava napast i nanijeti goleme štete (kako se na 
pr. dogodilo s uvažanjem kunića u Australiju). Osim 
toga ptice, barem velika njihova većina, posjeduju 
sposobnost skitanja i selenja, tako da ne bi nalaz 
koje strane ptice bio krivo protumačen kao njezino 
aktivno kretanje. 

Ima više ptica iz najrazličitijih redova za koje se i 
danas čovjek-lovac živo interesira. Osim lovne divljači, 
to su, kako smo ranije spomenuli, sokolovi i neke 
ptice grabilice — radi sokolarenja. No svakako je 
češći od toga običaj da pojedini lovci ili lovačka 
društva drže na pr. sovuljagu buljinu (Bubo bubo), 
a i druge sove, da pomoću njih love i tamane u 

prvom redu vrane, a onda i ptice grabilice, koje po- 
java sove poput magneta privlači. Ovdje moramo od- 
mah upozoriti na to da su ne samo goiovo sve gra- 
bilice zaštićene (osim kopca, jastreba i eje močva- 
rice), već da one nisu isključivo samo štetne, ili ba- 
rem ne onoliko kako se to općenito misli. Osim toga 
one zauzimaju važno mjesto u domaćinstvu prirode, 
pa im se mora radi kojega fazana ili trčke ili zeca 
i progledati kroz prste. N jihova je i selektivna uloga, 
jer uništavaju slabu i bolesnu divljač, čime često 
sprečavaju epidemije, koje znadu potpuno opustošiti 
pojedina lovišta, a vrše i sanitarnu službu žderanjem 
leševa uginulih životinja, da ne istaknemo i njihovu 
direktnu korist tamanjenjem insekata i miševa i 
drugih štetnih glodavaca i drugih sisavaca. Usto iznad 
svega treba misliti i na njihovo često puta upravo ne- 
znatno brojčano stanje, na njihovu relativno kasnu 
spolnu zrelost te mali broj potomstva (na pr. kod 
orlova), ako ne i na to, da pojava ptice grabilice 
u zraku uvijek djeluje uzbudljivo i oduševljava. 
Pored korištenja grabilica i sova za svoj lov, čo- 
vjek se služi pticama i kod svog ribolova. Ovakav 
običaj nalazi se i u našoj zemlji kod ribara na Doj- 


ranskom jezeru koji od pamtivijeka love ribu po-. 


moću raznih ptica vodarica, ponajčešće vranaca, gnju- 
raca i ronaca, koje hvataju u svojim mrežama, režu 
im letna pera i njihovu pohlepu za ribom usmjera- 
vaju u svoju korist. 

Upravo korist koju imamo od ptica sili nas da vo- 
dimo sve veću brigu o njima i njihovu brojčanom sta- 
nju i da radimo na njihovoj sve intenzivnijoj zaštiti. 

Danas područje Risnjaka važi kao nacionalni park 
i mi smo se potpuno složili s činjenicom kako je ko- 
risno u svakom pogledu proglašenje područja Risnja- 
ka Nacionalnim parkom. Pa zar nije ipak primijećeno 
smanjivanje broja tetrijebova? Ne doduše još znatno, 
ali ipak. 

Ovu brigu za brojčanim stanjem ptica u prirodi 
osjeća sve više ljudi. A da ona ne datira iz novijeg 
vremena, dokaz je na pr. rad Nacionalnog društva za 
zaštitu ptica t. zv, Audubon Society zajedno s držav- 
nom službom za zaštitu riba i divljači u USA još od 
1900. godine. Od onda svake godine na 26. decembra 
obuhvaća sve stanovnike »Novog svijeta« koji bilo 
kako stoje u vezi s pticama, velik nemir. U dugim 
autokaravanama odlaze još prije zore, s pravom upra- 
vo vatrenom revnošću, na brojanje ptica. Ovo broja- 
nje poznato pod imenom »Christmas Bird Count« 
tako je dobro organizirano, da već tjednima prije po- 
jedine grupe brojača odaberu svoje revire, iskušavši 
ih prije toga dana. Tako na pr. jedna grupa u državi 
Floridi kod svojih pripremnih radova nabrojala je 
78.000 ptica promatranih u 500 sati kod 1500 autoki- 
lometara. . 


Uz ovo “brojanje ptica bez obzira na vrstu postoji 
već dobro organizirano prebrojavanje jedne određene 
vrste. Tako je Britanska sekcija Internacionalnog Ko- 
miteta za zaštitu ptica 1957. na pr. odredila i provela 
prebrojavanje brojčanog stanja patke divlje (Anas 
platyrhynchos) u Britaniji, ali i u drugim nekim 
zemljama (na pr. u SSSR). 


i Ovdje smo se dotakli jedne od danas najkarakte- 
rističnijih oznaka svih ljudi koji se bave proučava- 
njem ptica, a koje zovemo ornitolozima, a to je nji- 
hovo mišljenje proizašlo iz spoznaje da ptice, baš radi 
svoje sposobnosti letenja i preljetavanja, skitnja i 
seobe često preko velikih površina, ne mogu biti sma- 
trane samo svojinom isključivo jednog naroda. Ova 
internacionalnost u gledanju na ptice i u njihovom 
tretiranju pogotovo u vezi s brojčanim stanjem i po- 
trebnom njihovom zaštitom, ili protivno smanjivanju 
broja, ni među kojom grupom zoologa nije tako ra- 
širena_ kao kod ornitologa. Da bi se to još bolje 
razumjelo, treba imati na umu da nijedna grupa živo- 
tinjskog svijeta nije tako obljubljena kao razred ptica. 

Da su ptice najobljubljenije i najbolje poznate ži-“ 
votinje zahvaljuju u prvom redu svojem većinom 
šarenom perju, svojim gotovo uvijek estetskim po- 
javama i svojem pretežno melodičkom načinu glasa- 
nja i pjevanja koje predočuje ono muzikalno najsavr- 
šenije u prirodi. A i sposobnost letenja vlastitom 
snagom nije inače nigdje tako usavršena kao kod 
ptica što im omogućuje tajanstveno udaljavanje u 
daleke krajeve. Onuda ih mi ljudi možemo često 
pratiti samo našom čežnjom. Privlačan je nadalje i 
njihov obiteljski život tako da u prirodi jedva ima 
nešto slično što bi u tolikoj mjeri moglo ganuti ljud- 
sko srce kao baš taj njihov porodični život. 

A budući da se njihov život odvija, protivno onom 
većine drugih životinja, slobodno, javno i pretežno 
po danu, pruža ptićji svijet ne samo uvijek nove i 
dražesne zgode za promatranje, već i najbolju i neis- 
crpivu mogućnost istraživalačkom porivu i veselju 
novoga. On je neiscrpivo vrelo djelatnosti najrazliči- 
tije vrste i na najrazličitije načine. Posve osobito 
polje otvara se kraj toga i u suradnji na zaštiti ptica, 
na koju nužno obavezuje bavljenje ptičjim svijetom 
i do koje ono obično i dovodi. 

Prema tome nije čudo da se na osnovu ovolikih 
mogućnosti za rad posvećuje nauci o pticama (orni- 
tologiji) ne samo velik broj profesionalnih stručnjaka 
nego baš i ornitologa-amatera, koji pripadaju inače 
svim mogućim zvanjima. No ovo bavljenje ornitolo- 
gijom ne pruža samo zabavu i razonodu, nego i važne 
naučne zadatke čije rješavanje može da pruži pravo 
zadovoljstvo i priznanje radi napredovanja nauke. Ni 
u jednoj disciplini biologije ne surađuju toliki struč- 
njaci i laici kao baš u ornitologiji. Iz toga proizlazi 
da je ona naročito izgrađena i napredna tako da u 
svojim ograncima (na pr. etologiji) ima vodeću ulogu 
među zoološkim znanostima. 

Danas je dokazano da se gustoća naseljenosti jedne 
velike množine naših domaćih ptičjih vrsta za 2—3 

godine umjetnim razmnožavanjem i prirodnim pobolj- 
šavanjem može povećati 10—50 puta. Tako da je za- 
štita ptica pored idealne vrijednosti dobila nepregled- 
no gospodarsko značenje u biološkoj zaštiti biljaka. 
Danas se znade da se gustoćom od 0,1—6 parova 
ptica dupljašica na 1 ha može mnogo postići u predu- 
sretnim radovima na zaštiti biljaka. S druge strane 
ne smijemo se dati zanijeti mišlju da se isključivo 
pomoću ptica može uspješno boriti protiv kalamiteta 
(štetnog djelovanja previše namnoženih štetnika). 
Prema stanju našeg današnjeg znanja ne mogu ptice 
ukloniti kalamitet, ma kako gusto bile naseljene i 
mada igraju bitnu ulogu. Za to je potrebno zajedničko 
djelovanje čitavog niza snaga. 


Pored ptica postoji veliki broj drugih prirodnih 
neprijatelja (razne nametničke ose, razbojnički kukci, 
pauci, uzročnici bolesti, vrsta tla, nestašica hrane, 
vlaga zraka, temperatura itd.) što sve može igrati 
znatnu ulogu kod borbe protiv štetnika. Zaštitu ptica 
treba promatrati i cijeniti više kao preventivu, sred- 
stvo za smanjivanje: broja štetnika, koje neće do- 
Pustiti njihovo preveliko: namnožavanje. Ne bi se 
radilo pak u biološkom smislu, kada bi se na pr. u 
ugroženim područjima u kojima se novim metodama 
povisio broj ptica, uništavali ptičji neprijatelji. 

Potrebno je prije svega poraditi na tome da se 
održi zdravi odnos, prirodna ravnoteža, između pri- 
rodnih neprijatelja korisnih ptica. A naći u tome pra- 
vu mjeru može biti zadaća samo iskusnog ornitologa. 

Nadalje, treba se sačuvati biološka ravnoteža unu- 
tar sveukupne populacije (grupa pripadnika jedne 
vrste u nekom kraju), a to se dešava prirodnim pu- 
tem, jer sve što je bolesno i slabo i neprikladno za 
razmnožavanje istrebljuje se. Grabilice i sove, osobito 
one vrste, koje nisu zaštićene ili su samo u doba 
gniježđenja zaštićene, sa stanovišta zaštite ptica sa- 
svim su naročito potrebne zaštite, Usprkos njihove 

like koristi u poljoprivredi, iz godine u godinu sve 
A si de samo radi zaštite niske divlja- 
či, ne gledajući na veliko i važno njihovo značenje, 
koje često puta nadilazi korist pojedinih primjeraka 
te divljači. 

Evo kako nam se samo od sebe nameće potreba 
zajedničkog rada stručnjaka i lovačkih organizacija 
na zaštiti ptica i prirode uopće, Na polju zaštite po 
trebno je kudikamo više izobraženih mladih, pai 
starih lovaca. Ta izobrazba ne bi se smjela proteg- 
nuti samo na razlikovanje vrsta, koje je često puta 
vrlo nesigurno, već bi trebalo naročito istaći gospo- 
darsko: značenje na pr. grabilica i sova. Već zbog 
razloga snošljivog života lovaca kao i onih koji rade 
na zaštiti ptica i prirode, a usto 1 mnogih tisuća pr+ 
jatelja zavičajne prirode, trebalo bi na pr. akciju 
tamanjenja štetočinja u vezi lovačkih takmičenja ne- 
što promijeniti. Naime kod te akcije ne bi se smjelo 
uništavati generalno neka vrsta na cijelom teritoriju, 
već bi se to trebalo činiti ondje gdje se za to ukaže 
potreba. Na pr. vrana gavran (Corvus corax)koji je 
brojan u našem obalnom području, može tamo biti 
štetan (na pr. kod jagnjenja) obzirom na broj, ali u 
sjevernijim krajevima gdje je rijedak, ta njegova šte- 
ta ne može biti tolika da opravdava istrebljenje. 

Isto tako ne bi smjeli dozvoliti da se naše zavi- 
čajne ptice potisnu na račun bilo koje uvezene divljači 
(na pr. fazana iz Azije). Navedene vrste imaju važni1 
zadaću u domaćinstvu prirode, koju pak ne mogu pre- 
uzeti ni lovci, a ni fazani. 


ZAŠTITA PTICA 
Danas se na ptice gleda uglavnom s dva stanovi- 
šta: na sve veće zadovoljstvo treba priznati da sve. 
više prevladava mišljenje da ptice treba štititi u pr 

vom redu radi njih samih. Ali usto im je priznata i 
rentabilnost kod biološke zaštite, pa se na njih gleda 
i pod prizmom koristi koju nam one pružaju. 


Dugogodišnja mučna i savjesna ispitivanja pre- 
hrane ptica (u Engleskoj, SSSR, Holandiji, USA, Nje- 
mačkoj, pa i kod nas) dala su dobar pregled pre- 
hrane ptica unutar raznih godišnjih doba. Ali su još 
i dalje važna daljnja ispitivanja prehrane kod pjevica 


sMigiii 


Tako znamo na pr. da se mlade zebe u gnijezdu 
prehranjuju pretežno štetnim imsektima. Dok u dru- 
gom dijelu godine pretežno od sjemena korova uz 
štetne insekte. Za naše je djetlove poznato da žderu 
mnoge šumske štetnike, ličinke i gusjenice. Potrošnja 
hrane kod insektivora (koji se hrane kukcima) je 
osobito velika. Ona stoji u obratnom razmjeru s ve- 
ličinom ptice. Manje vrste (zviždak, kraljić, palčić, 
sjenice) trebaju dnevno onoliko hrane koliko su teške. 

Zaštita ptica u tijesnoj je suradnji sa zaštitom 
prirode uopće. 

Ona se brine za sačuvanje i ponovnu uspostavu pri- 
kladnih životnih prostora za ptičji svijet. Tamo gdje 
postoje za to mogućnosti, stvara terene za zaštitu pti- 
ca na pr. uzgaja živice, šumice itd. 


Kao prije spomenuti tetrebovi, ali često u znatno 
većoj mjeri ugrožene su i neke druge vrste, čiji broj 
vidljivo opada. Mnogima od njih prijeti prava opas- 
nost bilo potpunog istrebljenja uopće, ili nestanka 
samo iz nekih područja. To osobito važi za veće ptičje 
vrste, koje su u zapadnim krajevima već jako broj- 
čano prorijeđene. Među ove spada na pr. vrana gavran 
(kod nas na slobodnoj listi) i orao stekavac (Haliae- 
čtus albicilla). Broj posljednjih, orlova stekavaca bio 
je na pr. u Njemačkoj na početku 20. stoljeća tako 
nizak, da je samo pukim slučajem izbjegnuto njihovo 
potpuno istrebljenje. Danas kada se njihovo stanje 

nešto popravilo, opet je u pitanju njihov opstanak 


zbog sve veće gustoće naseljenosti kao i sve većih i 
češćih radova u njihovim gnijezdilištima (šumskim 
revirima). Tako je i vrana gavran gotovo istrebljen 
proganjanjem od strane čovjeka u Njemaškoj. Oni 
ostaci populacije ove vrste, koji su preostali nakon 
drugog svjetskog rata, postali su, zahvaljujući zaštit- 
nim sredstvima, centrima za naseljavanje napuštenih 
područja. 

Da nazadovanje brojčanog stanja ide svojim to- 
kom, svjedoče već mnoge i mnoge vrste koje su izu- 
mrlje u historijsko doba. Tako je na pr. najveća ptica 
uopće, moa (Dinornis) s New Seelanda, visoka 3,5 m, 


posve bez prednjih udova, istrebljena u 18. stoljeću. . 


Golub selac (Ectopistes migratorius), koji je u ne 
preglednim jatima živio u Sjevernoj Americi nestao 
je u ovom stoljeću. 1906. godine bio je istrebljen po- 
sljednji primjerak u prirodi, a godine 1914. uginuo je 
posljednji primjerak u zoološkom vrtu. Samo sto go- 
dina ranije (1813) napisao je američki ornitolog Audu- 
bon slijedeće riječi, iz kojih možemo zaključivati na 

“ upravo nevjerojatnu množinu ovih ptica (koje su 
usprkos nje bile u punih sto godina potpuno uniš- 
tene): A: 

»Jeseni g. 1813., kada sam išao nekoliko milja 
ispred Hardenburgha uz Ohio preko suhe ravnice, 
opazio sam jato golubova selaca, koje je letjelo od 
sjeverosistoka k jugo-zapadu. Budući da mi se pri 
činio njihov broj veći nego što sam ga ikada prije 
vidio, zaželio sam da brojim jata, koja su za vrijeme 
jedne ure u području mojih očiju prelijetala. Zato 
sam sjašio, sio na neku uzvisinu i načinio sam na 
papiru svojom olovkom za svako jato, koje je prola- 
zilo, po jednu tačku, Za kratko sam vrijeme opazio, 
da nije moguće poduzeće provesti, jer su se ptice 
pojavile u nebrojenoj množini. Ja dakle ustadoh i 
nađoh, da sam za 21 minutu nabrojio 163 jata. Nasta- 

braA- 


vih svoj put; a mase se množahu uvijek jače. Uzduh 
je bio upravo napunjen golubovima i popodnevno 
sunce pomračalo je od njih kao za pomrčine, i šum 
od udaraca krilima uspavao je moja osjetila. Dok 
sam ja u Youngovoj gostionici na stjecištu rijeke Salt 
i Ohio čekao na svoj objed, vidio sam još beskrajne 
legije gdje prolaze u širini, koja se protezala od Ohia 
do šuma, koje su se u daljini viđale. Ni jedan golub 
nije sio, ali nije se ni u čitavoj okolici nalazio ni 
jedan orah, ni jedan žir. Radi toga su letjeli u tako- 
voj visini, da sam uzalud kušao, da ih svojom izvrs- 
nom puškom dohvatim; pucnjava ih nije pače ni 
smetala. Prije zapada sunca dođoh u Louisville, koji 
je od Hardensburgha 55 milja udaljen. Golubovi su 
još letjeli u nesmanjenom broju, i tako je to išlo 3 
dana neprekidno.« A 

Dvije vrste golemih golubova, dronta, izumrle su 
u 17. stoljeću. Arapski noj (Struthio camelus syriacus) 
nije na pr. poslije 1941. nigdje zabilježen ni proma- 
tran i lako je moguće da je u međuvremenu izumro. 
Danas se znade za 133 što vrsta što podvrsta ptičjih 
koje su ugrožene i kojima prijeti opasnost potpunog 
nestanka, Jedanaestorici prijeti neposredna opasnost 
kako to možemo čitati u radu sekretara Internacio- 
nalnog Savjeta za zaštitu ptica objelodanjenog u gla- 
silu kongresa održanog u Japanu 1960. godine. A ove 
su: havajska guska (Nesochen sandvicensis), novoka- 
ledonski kagu (Rhynochetos jubatus), indijska crve- 
noglava patka (Rhodonessa caryphyllacea), australski 
papagaj (Pezoporus  wallicus), bjelokljuni  djetao 
(Campephilus principalis), bermudska zlogodnica (Pte- 
rodroma cahow), marianska kokoška (Magapodius la- 
perouse), kalifornijski kondor (Gymnogyps california- 
nus), eskimski pozviždač (Numenius borealis), sjever- 
noamerički ždral (Grus americana) i stelerov albatros 
(Diomedea albatrus). 

Akcija zaštite je doduše danas već na mnogim 
mjestima na zamjernoj visini pa je baš i u vezi spo- 
menutih ugroženih vrsta gdjegdje mnogo učinjeno. 
Tako je za održavanje i spašavanje havajske guske na 
pr. poduzeto već mnogo akcija. Među ostalim je us- 
pjelo umjetno uzgojiti 180 primjeraka na Havajima, 
koji će biti pušteni na prikladnim mestima svog origi- 
nalnog staništa i na taj način povećati izbrojanu 
populaciju od 70 primjeraka. Od bermudske zlogod- 
nice žive danas samo 2 ili 3 para, koji se štite svim 
raspoloživim sredstvima. U februaru 1960. nabrojeno 
je 60—65 primjeraka kalifornijskog kondora, nešto 
manje vrste od južnoameričkog kondora, najveće 
ptice na svijetu. Godina 1959. bila je na pr. katastro- 
falna godina za sjevernoameričku populaciju pataka 
radi nepovoljnog kišnog vremena u doba gniježđenja. 
.Ovakove povremene nepogode mogu uz djelovanje 
čovjeka, koji tako i tako sužuje staništa mnogih ptica, 
pa tako i tih ptica prostranim melioracijama, stra- 
hovito pogoditi ptice i u najkraćem ih roku dovesti 
do opasnosti potpunog nestajanja. 

Od evropskih ptica opaženo je u zadnje vrijeme 
naročito nazadovanje u broju primjeraka kod prdavca 
prepeličara (Crex crex), šljuke livarke (Capella me- 
dia), guske grivaste (Branta bernicla), rode bijele 
(Ciconia ciconia) i potrka velikog (Otis tarda) čija 
zaštita zahtjeva što hitniju intervenciju i internacio- 
nalnu zaštitu. 

U odnosu čovjeka prema pticama stao je još jedan 
momenat igrati sve veću ulogu. A taj je većinom po- 
sve neodgovorno upotrebljavanje raznih kemikalija i 
zaštitnih sredstava za obranu bilja od štetnika. Kod 
tamanjenja insekata štetnika za mnoge kulture bilja- 
ka pomoću upotrebe raznih kemijskih sredstava ne 
misli se na to da se mnogo ptica spušta na zatrovane 
površine i da se hrane uginutim kukcima te na taj 

način često postaju žrtvom otrova. Ovo važi i za 
vrste koje se hrane raznim crvima u zemlji, a crvi u 
svojim organizmima koncentriraju otrovne elemente. 
Tako je u nekim krajevima populacija. američkog 
drozda (Turdus migratorius) smanjena za 90%. 


Na teritoriju SR Hrvatske zaštićene su gotovo 
sve ptice i to bilo potpuno kao ptice pjevice i ptice 
korisne poljoprivredi i šumarstvu (Naredba o zaštiti 
ptica pjevica i ptica korisnih za poljoprivredu i šu- 
marstvo od 11. III 1958.), bilo lovostajom — lovna 
divljač. Van zakona je prema Naredbi o trajno zašti- 
ćenoj divljači, divljači zaštićenoj lovostajom i o neza- 
štićenoj divljači od 30. III 1962. ostalo 11 vrsta ii to: 


. vrana gavran (Corvus corx), vrana siva (Corvus cor- 


nix), vrana gačac (Corvus frugilegus), čavka zlogod- 
njača (Coloeus monedula), šojka kreštalica (Garrulus 
glandarius), čaplja siva (Ardea cinerea), eja. močva- 
rica (Circus aerugimosus), kobac ptičar (Accipiter 
nisus), jastreb kokošar (Accipiter gentilis) i svračak 
veliki (Lanius excubitor). Međutim na osnovu prijed: 
loga novog Republičkčog zakona o lovu, zaštita će se - 
protegnuti i na ove vrste: vranu gavrana, vranu gačca 
te svračka velikog. 


Odnos između čovjeka i ptice danas je takav da 
kod svih naših akcija moramo nužno misliti na to 
kakve će one posljedice imati. Iz toga razloga misao 
zaštite mora nužno i iznad svega prožeti svakoga, koji 
djeluje u prirodi, a posve naročito lovca. Današnji 
lovac nema više pravo da bude egoista — da misli 
samo na sebe i na svoju ličnu korist. Jer današnje 
stanje u prirodi nužno stavlja nama lovcima razne 
zadatke kao i mogućnosti za suradnju. Jedna od njih, 
a za sam lov od najveće važnosti, bez sumnje je su 
radnja kod brojanja ptica, osobito lovne peradi. Kao 
internacionalna akcija u pojedinim državama odlično 
je organizirana akcija na pr. brojanja pataka, koja 
se provodi redovno svake godine u točno određene 

dane. Naime sve su brojniji glasovi koji govore o 
brojčanom nazadovanju raznih vrsta pataka, Ovo je 
* nazadovanje poprimilo u nekim krajevima dapače 
zastrašujući oblik. Za poduzimanje bilo kojih zaštit- 
nih mjera svakako je u prvom redu bezuvjetno po- 
trebno poznavanje stvarnog, odnosno približnog broja 
primjeraka pojedinih vrsta. Treba naći odgovore na 
pitanja da li je nazadovanje tek mjestimično uvjeto- 
vano? Da li je naprotiv u drugim područjima njihov 
broj povećan? Kakav je broj pataka u zimskim mje- 
secima? Gdje leže njihova zimovališta? 

Zar to nije divno polje rada svim onima koji se 
rado kreću u prirodi i u njoj nalaze okrepu i zado- 
voljstvo? A među ovima svakako stoje lovci na prvom 
mjestu. Jer tek onda kada se odgovori na ta pitanja, 
moći će se odlučiti o tome na kojim će tačkama 
koncentracije moći biti poduzete naročite zaštitne 
mjere. Puno će se moći pridonjeti već samim skraći- 
vanjem lovne sezone. Zasada kod nas još nije uvedena 
ovakva akcija, ali vjerojatno nije daleko dan kada .će 
je naši zavodi za zaštitu prirode uvesti i organizirati, 


Lovci mogu nadalje surađivati u promatranju go- 


dišnje ponavljanog ritma seobe ptica. Ova pojava. 


redovitog napuštanja ljetnih obitavališta ili gnjezdiš- 
ta, kako ih zovemo, jer im je centar u ono vrijeme 
gnijezdo, odavna je kod ljudi pobuđivala naročito 
veliki interes. O tome imamo zapis već od davnine. 
Samo što su tumačenja često puta bila posve kriva i 
naopaka, kao na pr. tumačenja zimovanja lastavica 
pod vodom. Danas naprotiv znademo posve sigurno 
da lastavica preko zime nema u njihovoj domovini, 
jer ih u to vrijeme nalazimo drugdje. Tajnu kretanja 
mnogih vrsta, koje preko zime potpuno iščezavaju iz 
naših krajeva odgonetnuo je lagani aluminijski prs- 
ten s oznakama zavoda, grada i države te serije i 
broja, kakav se i u našoj zemlji od 1910. stavlja 

pticama oko noge. Kod ove akcije prstenovanja baš 
kao i ranije kod akcije motrenja surađivali smo. u 
znatnom broju i mi lovci od samog početka. I danas 
surađujemo, a osobito korisnu suradnju mogli bi po- 
kazati baš kod proučavanja specijalno lovne divljači, 
njezina kretanja i porijekla. 

Lovac danas, kada živi daleko od prirode, ne bi 
smio biti samo lovac radi ulova, konkretno mesa ulov- 
ljene divljači, dakle hrane, jer mesnatu hranu nalazi 
danas posvuda na drugi način, Lovac bi morao biti 
lovac u prvom redu radi prirode i mogućnosti borav- 
ljenja u njoj te u neku ruku samo aktivni regulator 
prirodne ravnoteže. Da bi mu taj boravak u prirodi 
omilio, morao bi biti upućen u to da upozna prirodu, 


oda nastoji da mu bude poznata ne samo lovna div- 


ljač, nego svaki sisavac, ptica, svako živo biće pa i 
najmanji kukčić. Što više i svako drvo, grm i naj- 
manja travčica, Na taj način bi mogao razumjeti 
prirodu, osjetiti njen stvarni život i ritam toga života, 
povezanost svih živih organizama u njoj i ovisnost 
jednih od drugih, razumio bi zakone prirodne ravno- 
teže, Postalo bi mu jasno da njegov hitac usmjeren 
nepromišljeno može imati fatalnih posljedica. I to ne 
samo ako ubije koju rijetku ili ugroženu vrstu, nego 


' već ako ubije sitnu ptičicu, na pr. djetla čijim se 


šarenim krilom često kiti, u doba gnijeđenja kada ga 
i te kako željno očekuju njegovi gladni mladi u 
duplju drveta. 

Zar je čudno da ondje, gde je već od malih nogu, 
u roditeljskom domu, u osnovnoj školi, pa i na dru- 
gim mjestima njegovana ljubav prema prirodi i briga 
za njenim očuvanjem, način lova poprimio i nove for- 


me. Razvio se u mnogo slučajeva mjesto lova puškom 


— lov foto- i filmkamerom u crno bijelom i kolor 

filmu, što je dovelo do vanrednih rezutata otkriva- 
jući nam često puta nepoznato iz života životinja i 
ptica. 
. Iako je i tu potreban oprez i pažljivo približavanje, 
naročito gnijezdima, ipak nalazimo opravdanje za 
upozorenje na ovu novu mogućnost i obzirom na ri- 
ječi ornitološkog pisca Makowskog: »Ako mislim na 
ono vrijeme kada su prvi snimci jednog mladog 
djetla bili uzrokom da je moja zračna puška promi- 
jenila svoga gazdu, a ja postao stravstveni fotograf 
koji je sve rjeđe posuđivao sačmaricu od svoga ujaka 
radi lova na patke i kada sam mnogo radije s ka- 
merom u ruci sjedio u tršćaku i fotografirao, nalazim 
opravdanje za ovo upozorenje.« Tim više što ni foto- 
grafiranje, baš kao ni lov, nije baš tako jednostavno. 
Usprkos sve tehnike i najbolje opreme rezultat može 
ostati jednak ništici, ako nema tehnike prilaženja k 
pticama, koja pak bazira na ličnom iskustvu i do- 
brom poznavanju ptičjih vrsta. Usto je potrebno 
uvijek i vrlo mnogo strpljivosti kao i dobra kamufla- 
ža, jer uvijek treba imati na umu da su ptice — živo- 
tinje oka, koje smjesta reagiraju bjegom na svaku 
sumnjivu kretnju. K 

Na kraju možemo kao neki zaključak ponoviti: 
onaj odnos čovjeka, koji je od pamtivjeka išao u 
prvom redu za njegovu ličnu korist, poprima danas 
sve više zaštitni karakter. Jer mada se čovjek udaljio 
od prirode zavukavši se u svoje gradove radi lakšega 
.i udobnijega života, on ne smije tu vezu s prirodom 
nikada potpuno prekinuti, ako želi zdravlje sebi i 
svojemu potomstvu. Iz toga razloga on nužno mora 
čuvati prirodu i njene biljke i životinje, jer u njoj 
i dalje nalazi i odmor i razonodu kao i poticaje za 
svoja stvaranja. 

: m 
4 Mil. Živančević 
k ĆUKOVA VODENICA 
: cijena N, din. 2.— 
; m 


Bogdan Stopar 
ZELENE NEDJELJE 
cijena N. din. 3.50 


== 


m 
NA LOVAČKIM STAZAMA 


cijena N. din. 6.50 
»LOVAČKA KNJIGA« 
-——-an—n———a oo 


a PE srao ooo ona 


BIBLIOTEKA MONOGRAFIJA 


inž. Petar Dragišić 
JELEN 
cijena N. din. 9.60 


inž. Dušan Srdić. 
POLJSKE JAREBICE 


cijena N. din. 16.— 
m 
inž. Ivo Čeović 


FAZAN 


cijena N. din. 7.— 


»LOVAČKA KNJIGA« 


